17/02/2011 | Administración LocalMunicipal
Santiso
Ordenanza municipal reguladora da tarxeta de estacionamento para persoas con mobilidade reducida no Concello de Santiso

ANUNCIO O Pleno do Concello de Santiso, en sesión plenaria celebradas en data 12/11/2010, acordou aprobar inicialmente a Ordenanza reguladora da tarxeta de estacionamento para persoas con mobilidade reducida. Así mesmo acordou expoñer o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días, e no suposto de que non se presentaran reclamacións contra os mesmos, entender automaticamente elevados a definitivos os acordos ata entón provisionais, de conformidade co disposto no artigo 49 da Lei 7/1985 de 2 de abril reguladora das bases do réxime local. No BOP n.° 229 de 1 de decembro de 2010 publicoue o anuncio de exposición pública da aprobación inicial da antedita ordenanza, non presentandose no prazo de exposición pública reclamacións, polo que entendendo que queda aprobada definitivamente publicase o seu texto íntegro en cumprimento do previsto no artigo 70.2 da Lei 7/1985 de 2 de abril, facendo constar que contra a aprobación definitiva das ordenanzas poderá interpofierse recurso contencioso administrativo no prazo de dous meses contados a partir da data de publicación das mesmas no Boletín Oficial da Provincia. ORDENANZA MUNICIPAL REGULADORA DA TARXETA DE ESTACIONAMENTO PARA PERSOAS CON MOBILIDADE REDUCIDA DO CONCELLO DE SANTISO Artigo 1.–Obxecto. Esta ordenanza ten por obxecto a regulamentación da expedición polo Concello de Santiso das tarxetas de estacionamento para persoas con minusvalidez ó abeiro do disposto nos artigos 27.2 da Lei 8/1997, do 20 de agosto, de accesibilidade e supresión de barreiras na Comunidade Autónoma de Galicia e artigos 50 e 53 do Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. Artigo 2.–Destinatarios.1.–Teñen dereito a que lles sexa expedida a tarxeta de estacionamento todas aquelas persoas que estando empadroadas neste concello presenten problemas graves de mobilidade como documento acreditativo da súa situación, con carácter persoal e intransferible, coa finalidade de favorecer o uso de transportes privados e para que o seu titular poida gozar de facilidades de estacionamento relacionadas coa devandita tarxeta.2.–Terán dereito á expedición da tarxeta de estacionamento para persoas con minusvalidez todos aqueles interesados que teñan recoñecida a imposibilidade do transporte público polos equipos de estimación e orientación (EVO) dependentes das seccións de cualificación e estimación de minusvalidez.3.–Cando o titular da tarxeta sexa unha persoa fisica poderá empregar a tarxeta en calquera vehículo no que se traslade, aínda que este non sexa o propietario do vehículo, ou o condutor deste.4.–Cando o titular da tarxeta sexa unha persoa xurídica, esta incluirá a matrícula de tódolos vehículos habilitados para o transporte de persoas con graves problemas de mobilidade. Artigo 3.–Solicitudes. As solicitudes para a expedición da tarxeta de estacionamento para persoas con minusvalidez, acompañaranse da seguinte documentación: 1.–Solicitude en impreso oficial normalizado (ANEXO 1), que se xunta como anexo a estas normas, e que se obterá no Departamento dos Servizos Sociais do Concello.2.–DNI do titular da tarxeta e/ou do representante ou gardador de feito si é o caso.3.–Certificado de empadroamento.4.–Unha fotografia tamaño carné. 5.–Certificado do grao de minusvalía emitido polo equipo de valoración e orientación (EVO) e expedido polo Departamento Territorial da Conselleía de Traballo e Benestar, Artigo 4.–Requisitos.1.–Estar empadroado no Concello de Santiso.2.–Ter recoñecida a imposibilidade de utilización de transportes públicos polo equipo de valoración (EVO), dependente da sección de valoración e cualificación de minusválidos. Artigo 5.–Procedemento para o seu outorgamento.1.–Unha vez presentada a solicitude no Rexistro Xeral do Concello, coa documentación pertinente, elevarase o expediente completo á Alcaldía para que dite a resolución pertinente, concedendo ou denegando a tarxeta solicitada. Esta resolución deberá ser emitida pola Alcaldía, órgano ou persoa na que delegue.3.–A devandita resolución será notificada ó interesado de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.4.–0 modelo de tarxeta, que é único para todo o ámbito da Comunidade Autónoma de Galicia, axustarase ás características sinaladas no anexo III do Decreto 35/2000, do 28 de xaneiro, e deberá levar a sinatura ou marca autorizada do titular da tarxeta. Cando se utilice a tarxeta deberá colocarse na parte dianteira do vehículo, de maneira que unicamente o anverso da tarxeta sexa claramente visible para o seu control. Artigo 6.–Duración e caducidade da tarxeta.1.–As tarxetas concedidas polo Concello, terán validez en todo o territorio da Comunidade Europea.2.–No caso de que a cualificación da minusvalidez sexa permanente, a tarxeta caducará ós dez anos da concesión e, no caso de que a cualificación da minusvalidez sexa provisional, caducará cando transcorra o prazo que ésta indique.3.–Para a renovación deberase seguir o mesmo procedemento que se seguiu para o outorgamento da tarxeta inicial, para tal efecto, un mes antes de que caduque a tarxeta o titular deberá solicitar unha nova tarxeta, tendo a obriga de entregar a anterior no momento de retirala.4.–Calquera variación das condicións que deron orixe á expedición da tarxeta deberá ser comunicada ós Servizos Sociais no prazo máximo e improrrogable dun mes, de non ser así, o Concello poderá anular a súa vixencia. DISPOSICIÓN FINAL A presente Ordenanza entrará en vigor unha vez publicada íntegramente no Boletín Oficial da Provincia e transcorrido o prazo establecido no artigo 65.2 da Lei 7/1985, de 2 de abril, reguladora das bases de réxime local. ANEXO I SOLICITUDE DE TARXETA DE ESTACIONAMENTO PARA PERSOAS CON MOBILIDADE REDUCIDA SOLICITANTE: DATOS DA PERSOA REPRESENTANTE OU GARDADOR DE FEITO: SOLICITO: a tarxeta de estacionamento para persoas con mobilidade reducida. DECLARO: que toda a información que figura nesta solicitude e nos documentos que se achegan é verdadeira, non existindo omisión de datos nin falsedade de documentos. Santiso,. de. de 2. Asdo.:. SR. ALCALDE-PRESIDENTE DO CONCELLO DE SANTISO Santiso, 2 de febreiro de 2011. O ALCALDE Asdo.: Ovidio Leiva Pereiro